Il-Kummissjoni Ewropea għadha ma ġietx lura b'risposta fir-rigward tal-Programm taċ-Ċittadinanza l-ġdid, qal is-Segretarju Parlamentari għaċ-Ċittadinanza, Alex Muscat. Muscat insista li l-iskema l-ġdida m'għandiex bżonn l-approvazzjoni tal-Kummissjoni u qal li l-Kummissjoni Ewropea "għadha ma ġietx lura bir-risposta tagħha jew b'dak li beħsiebha tagħmel." Il-bejgħ tal-passaporti "idgħajjef iċ-ċittadinanza tal-UE" – KE Il-Kummissjoni Ewropea kienet esprimiet it-tħassib tagħha dwar l-iskema tal-passaporti minħabba riskji ta' sigurtá, ħasil ta' flus u korruzzjoni. Muscat tkellem ma' Newsbook u qal li Malta m'għadiex tirċievi applikazzjonijiet taħt l-Individual Investor Programme (IIP) wara li l-Gvern iddeċieda li jtemmu. L-iskema tal-IIP kellha limitu massimu ta' 1,800 appikazzjoni u rivelazzjonijiet riċenti mill-Passport Papers, cache ta' dokumenti mill-konċessjonarji tal-passaporti għall-flus Henley & Partners, ikkonfermaw l-isforzi mill-gvern Malti biex jimblokka l-iskrutinju pubbliku tal-iskema. Dawk li jixtru l-passaport Malti mitluba jqattgħu 3 ġimgħat biss f'Malta – rapporti Il-programm oriġinali, iddisinjat minn Henley kellu l-intenzjoni li l-persuni li jiksbu dawn il-passaporti jibqgħu sigrieti, bl-amministrazzjoni Laburista żżid biss ir-rekwiżit ta' residenza aktar tard. Filwaqt li l-passaporti ngħataw lil persuni suspettużi, l-investigazzjonijiet kixfu r-relazzjoni mill-qrib bejn l-Uffiċċju tal-Prim Ministru u Henley & Partners, u n-nuqqas ta' rabta ġenwina bejn l-applikanti u Malta. Iżda Muscat spejga li l-IIP ġie rriformat u li llum il-ġurnata hemm regoli ta' residenzi ġodda. Taħt is-sistema l-ġdida, l-applikanti l-ewwel iridu jiksbu permess ta' residenza qabel japplikaw għaċ-ċittadinanza. Żvelat kif Prinċep xtara l-passaport Malti, għenu Muscat biex ismu ma jiġix ippubblikat Individwi jistgħu japplikaw wara perjodu ta' residenza ta' sena jekk jinvestu mill-anqas €750,000 jew €600,000 jekk japplikaw wara perjodu ta' residenza ta' tliet snin. Rekwiżiti addiżżjonali jinkludu investiment minimu ta' €700,000 fi propjetà jew €18,000 f'kera kull sena. Minkejja dak li qal Muscat, li ċ-ċittadinanza hi xi ħaġa ta' kompetenza nazzjonali, is-sena l-oħra, il-Kummissjoni Ewropea bdiet proċeduri kontra Malta u Ċipru dwar ċittadinanza li tinkiseb bi skemi ta' investiment. F'Ottubru tal-2020, il-Kummissjoni spjegat li skema bħal din taffettwa lill-Unjoni Ewropea peress li meta Stat Membru jagħti ċ-ċittadinanza, il-persuna kkonċernata awtomatikament issir ċittadin tal-UE u tgawdi mid-drittijiet kollha marbuta ma' dan l-istatus, bħad-dritt li tiċċaqlaq, tgħix u taħdem liberament fl-UE, jew id-dritt li tivvota fl-elezzjonijiet muniċipali kif ukoll fl-elezzjonijiet tal-Parlament Ewropew. Hemm id moħbija wara l-leaks tal-bejgħ tal-passaporti – Muscat